सेक्टर तीन की शाखा में सर्व हरियाणा ग्रामीण बैंक का एटीएम शुरू
रोहतक| सर्वहरियाणा ग्रामीण बैंक महिला शाखा सेक्टर तीन में शनिवार को नया एटीएम लगाया है। बैंक ग्राहकों की सुविधा के लिए लगाए गए एटीएम का पीएनबी के जोनल मैनेजर अशोक दरगन ने शुभारंभ किया। उन्होंने अपने एटीएम कार्ड से मशीन से रुपए निकाले। सर्व हरियाणा ग्रामीण बैंक के अध्यक्ष डा. एमपी सिंह ने कहा कि यह उनके प्रायोजक बैंक पीएनबी का 15वां एटीएम है। सर्व हरियाणा ग्रामीण बैंक के ग्राहक असीमित नि:शुल्क लेन देन कर सकेंगे। सभी बैंकों के ग्राहक इसका उपयोग कर सकेंगे। इन ऑन साइट एटीएम के अलावा बैंक ने 335 बीसीए को माइक्रो एटीएम उपलब्ध कराए हैं ये घर घर जाकर ग्राहकों को एटीएम के माध्यम से लेन देन की सुविधा मुहैया कराते हैं। इस मौके पर पीएनबी सर्कल के हेड आरके सलूजा, सहायक महाप्रबंधक राजेश गेरा, सर्व हरियाणा ग्रामीण बैंक के महाप्रबंधक राजेश गोयल, जेपी सिंह, शैलेश रंजन सिंह, एफसी सिंगला आदि मौजूद रहे।
hin_Deva hin_Deva